stanford-oval/wikipedia huggingface dataset:
מזרח המידלנדס
היסטוריה

לפני הכיבוש הרומאי בבריטניה במאה הראשונה לספירה, התגורר באזור זה שבט ה"קוריאלטאווי" (Corieltauvi). הכיבוש הרומאי קבע את בירת האזור בלסטר אשר נקראה אז "רטאה קוריאלטאוורום" (Ratae Corieltauvorum). האזור היה ידוע גם בתור "חמשת הבורס של הדיינלאו" (Five Burghs of the Danelaw). האזור הנוכחי הוכר רשמית בשנת 1994.
שלטון מקומי

אזור מזרח המידלנדס כולל את המחוזות הבאים:
| מפה | מחוז טקסי | מחוז שייר/ רשות יוניטרית | מחוז |
| --- | --- | --- | --- |
|  | דרבישייר | 1. דרבישייר | א) היי פיק, ב) דרבישייר דיילס, ג) דרום דרבישייר, ד) ארווש, ה) אמבר וואלי, ו) צפון-מזרח דרבישייר, ז) צ'סטרפילד,   ח) בולסובר |
|  | דרבישייר | 2. דרבי (מחוז יוניטרי) | 2. דרבי (מחוז יוניטרי) |
|  | נוטינגהאמשייר | 3. נוטינגהאמשייר | א) ראשקליף, ב) ברוקסטאו, ג) אשפילד, ד) גדלינג, ה) ניוארק ושרווד, ו) מנספילד, ז) באסטלאו |
|  | נוטינגהאמשייר | 4. נוטינגהאם (מחוז יוניטרי) | 4. נוטינגהאם (מחוז יוניטרי) |
|  | לינקולנשייר (חלקי) | 5. לינקולנשייר | א) לינקולן, ב) צפון קסטבן, ג) דרום קסטבן, ד) דרום הולנד, ה) בוסטון, ו) מזרח לינדסי, ז) מערב לינדסי |
|  | לסטרשייר | 6. לסטרשייר | א) צ'רנווד, ב) מלטון, ג) הרבוראו, ד) אודבי וויגסטון, ה) בלאבי, ו) הינקלי ובוסוורת', ז) צפון-מערב לסטרשייר |
|  | לסטרשייר | 7. לסטר (מחוז יונטרי) | 7. לסטר (מחוז יונטרי) |
: 8. ראטלנד
|  | 9. נורת'האמפטונשייר | 9. נורת'האמפטונשייר | א) דרום נורת'האמפטונשייר, ב) נורת'האמפטון, ג) דאוונטרי, ד) וולינגבוראו, ה) קטרינג, ו) קורבי, ז) מזרח נורת'האמפטונשייר |
כלכלה

המעסיקים העיקריים באזור זה כוללים את ויטאביקס, בבורטון לאטימר. מבחינת חברות מכונאות יש את רולס-רויס בדרבי, סימנס בלינקולן, יצרנית האופנועים טריומף בהינקלי וקטרפילר ליד דספורד (אנ'). מנוע הסילון פותח לראשונה באזור זה בלוטרוורת', וההדגמה הראשונה לשימוש ברדאר הייתה בדאוונטרי. בצפון דרבישייר ונוטינגהאמשייר היו הרבה מכרות פחם, וישנם עדיין שניים פועלים ליד מנספילד. קרלסברג מיוצרת בנורת'המפטון. לחיל האוויר המלכותי יש הרבה בסיסים באזור זה.
מזרח טימור במשחקים האולימפיים לנוער

| --- | --- |
מזרח טימור
 
 הוועד האולימפי הלאומי
 קוד ייצוג:  TLS
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 2012 • 2016 • 2020 • 2024
מזרח טימור משתתפת במשחקים האולימפיים לנוער מאז היווסדם באולימפיאדת הנוער סינגפור (2010). עד כה, אף ספורטאי נוער ממזרח טימור לא זכה במדליה אולימפית לנוער. ההשתפות של ספורטאי הנוער ממזרח טימור היא בעיקר סמלית.
השתתפות במשחקים > משחקי הקיץ

המשלחת הראשונה של מזרח טימור למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט. המשלחת התחרתה בענפים אתלטיקה וטאקוונדו וסיימו במקום האחרון. המשלחת לאולימפיאדת הנוער נאנג'ינג מנתה שני ספורטאים שהתחרו בענף האתלטיקה וסיימו ללא הישגים משמעותיים.
השתתפות במשחקים > משחקי החורף

מזרח טימור השתתפה במשחקי החורף האולימפיים לנוער החל מאולימפיאדת הנוער לילהאמר. המשלחת כללה ספורטאי יחיד שהיה עתיד להתחרות בענף הסקי אלפיני. הספורטאי השתתף בטקס הפתיחה אולם לא השתתף באף אחת מהתחרויות.
ראו גם

מזרח טימור במשחקים האולימפיים
מזרח טימור במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
מועאויה השני

מועאויה בן יזיד (בערבית: معاوية بن يزيد)  או מועאויה השני (28 במרץ 661 – 684), שימוש כח'ליף למשך חודשים אחדים ב-683-684,  בנו של הח'ליף יזיד הראשון לבית אומיה, הח'ליף האחרון מענף בני סופיאן.
חייו

מועאויה  היה הח'ליף הראשון שגדל בבידוד על מנת להגן עליו מפני מתנקשים פוטנציאלים, צורת גידול זאת מאפיינת את דרך חינוכם של רוב ח'ליפים עד ביטול החליפות לאחר מלחמת העולם הראשונה. כאשר מועאויה השני נכנס לתפקידו הוא היה חסר כל רקע בפיקוד צבאי או ניהול המדינה, מותו המפתיע של אביו יזיד הראשון לא הותיר לו זמן להתכונן לתפקיד וככל הנראה מועאויה עצמו לא היה מעוניין כלל בתפקיד. עם כניסתו לתפקיד הכריז מועאויה על הפסקת אש במלחמה בערים הקדושות מכה ומדינה, צעד זה עזר באיחוי הקרעים שנתגלעו הקהילה האסלאמית בזמן שלטונו של יזיד הראשון. הפסקת האש לא החזיקה מעמד זמן רב ובשנת 684 נסתיימה עם השתלטות עבדללה זבייר  על ערים הקדושות מכה ומדינה למרות כל מאמציו של מועאויה  לפייס את המורדים. שבועיים לפני מותו ביקש מועאויה לוותר על כיסאו למען זבייר גם אם יביא הדבר למותו ובלבד שלא להביא למלחמה במקומות הקדושים. ביוני 684 מועאויה ויתר על כיסאו, זמן קצר לאחר מכן נפטר כתוצאה ממחלת הדבר.
מועאויה התחתן 4 פעמים במסגרת נישואים פוליטיים, אשתו הראשונה נפטרה והוא התגרש משלוש נשותיו הנותרות מבלי שאלו הביאו ילדים. מותו של מועאויה ללא יורשים סימן את קיצה של ענף בני סופיאן של בית אומיה
שלטונו הקצר של מועאויה השני לא הותיר חותם משמעותי בהיסטוריוגרפיה הערבית, מועאויה נחשב שליט חלש אך בעל אופי חיובי.
הערות שוליים

↑  Sicker M. (2000). The Islamic World in Ascendancy: From the Arab Conquests to the Siege of Vienna. Praeger. p.23. ISBN 978-0275968922
| ח'ליפי ואמירי בית אומיה |
| --- | --- | --- |
| ח'ליפות דמשק | מועאויה הראשון • יזיד הראשון • מועאויה השני • מרואן הראשון  • עבד אל-מלכ • וליד הראשון • סולימאן אבן עבד אל-מלכ • עומר השני • יזיד השני • השאם אבן עבד אל-מלכ • אל-וליד השני • יזיד השלישי • איברהים • מרואן השני |  |
| אמירי בית אומיה בקורדובה | עבד א-רחמן הראשון • הישאם הראשון • אל-חכם הראשון • עבד א-רחמן השני • מוחמד הראשון • אל-מונד'ר • עבדאללה אבן מוחמד • עבד א-רחמן השלישי |  |
| ח'ליפות קורדובה | עבד א-רחמן השלישי • אל-חכם השני • הישאם השני • מוחמד השני • סולימאן השני • הישאם השני (בפעם השנייה) • סולימאן השני (בפעם השנייה) • עבד א-רחמן הרביעי • עבד א-רחמן החמישי • מוחמד השלישי • הישאם השלישי |  |
| --- | --- |
בקרת זהויות :  GND: 100966314  TDVİA: muaviye-b-yezid  VIAF: 37271988   WorldCat (עם VIAF): 37271988
מבצע מרלין

מבצע מרלין (באנגלית: Operation Merlin) היה מבצע חשאי של ארצות הברית תחת ממשל ביל קלינטון במטרה לספק לאיראן תכנון פגום של מרכיב לנשק גרעיני, כדי לעכב את תוכנית הנשק הגרעיני האיראנית, או כדי להפליל את איראן.
היסטוריה

ג'יימס רייזן, סופר ופרשן המודיעין של "הניו יורק טיימס" מתאר בספרו State of War כי ה-CIA השתמש במהנדס גרעין רוסי שערק כדי לספק מודיעין טכנולוגי מוטה שכלל שרטוטי ראש נפץ גרעיניים פגומים במכוון לבכירים איראניים בפברואר 2000. לפי מסמכי ה-CIA, החיפוש אחר מהגר רוסי עם רקע הנדסי מתאים בפיזיקה גרעינית החל בספטמבר 1996. נוצר קשר ראשוני של ה-CIA עם המהגר שנבחר כבר באוגוסט 1994, הוא החל לקבל משכורת חודשית בסך 5,000 דולר על ידי ה-CIA בשנים 1997 ו-1998, החל מפברואר 1999 המשכורת עלתה ל-6,000 דולר. כינוי המהנדס הרוסי ב-CIA היה "מרלין". מרכיב הנשק שנבחר התבסס על רכיב "מנגנון הפיצוץ" (TBA-480) של פצצת אטום רוסית, אשר שונה בניסיון להפוך אותו לפגום באופן חמור. ה-CIA העריך כי הרכיב שפותח בארזאמאס-16, היה מתקדם ב-20 שנים ממה שבאמת נדרש להשגת נשק גרעיני מהדור הראשון. לאחר העברת התכנונים לאיראנים ב-3 במרץ 2000, ה-CIA האריך את העסקתו של המדען הרוסי עד מרץ 2003 לפחות, מתוך כוונה להעביר את התכנונים למדינה נוספת שנחשדה ברצון לפתח נשק גרעיני.
רייזן כתב בספרו כי הנשיא קלינטון אישר את המבצע וממשל בוש המשיך את התוכנית. פרסום מוקדם של פרטי המבצע על ידי הניו יורק טיימס נמנעו על ידי התערבות היועצת לביטחון לאומי קונדוליזה רייס בשנת 2003.
היסטוריה > כישלון המבצע

המהנדס הרוסי יצר קשר עם מדענים בתוכנית הגרעין האיראנית שהתעניינו במידע שהיה ברשותו, וה-CIA תדרך את המהנדס לטוס לווינה על מנת למסור את המסמכים בשגרירות איראן הפועלת בעיר. על מנת לשמור על חשאיות מרבית, ה-CIA לא עדכן את השלוחה שלו בווינה לגבי המבצע, לא עדכן את המהנדס ואפילו את מפעילו כי הוא יעביר מסמכים אשר מכילים מידע שגוי. בנוסף, כנראה במטרה למנוע מעקבים אחר המהנדס, הוא צויד בכתובת שגויה של שגרירות איראן בווינה, לאחר יומיים הצליח להגיע לשגרירות והניח בתיבת הדואר את מעטפת המסמכים, אך לא לפני שהבחין כי המסמכים שגויים ולכן צירף מכתב למעטפה ובו הסבר כי המסמכים לא מדויקים. לטענת רייזן המבצע לא רק שלא האט את תוכנית הגרעין אלא אף האיץ אותה מכיוון שעכשיו לאיראנים היו שרטוטים, גם אם לא מדויקים (אך הם ידעו מה לא נכון הודות למכתב שצורף למעטפה), של רכיב קריטי בנשק גרעיני, אשר הושוו לשרטוטים אחרים ממקורות אחרים כפי שמשערים שסופק לאיראניים על ידי עבד אלקדיר חאן.
כתב אישום נגד מדליף המבצע

בשנת 2010, הוגש כתב אישום נגד ג'פרי אלכסנדר סטרלינג, קצין לשעבר ב-CIA, בטענה כי הוא המקור לחלק מהמידע בספרו של רייזן. הוא הורשע בריגול בינואר 2015 ונגזרו עליו 3.5 שנות מאסר.
לאחר פרסום הספר בשנת 2006, רייזן הואשם בפגיעה בביטחון המדינה וה-FBI פתח בחקירה נגדו בהוראת משרד המשפטים, לאחר מספר שנים הוחלט שלא להגיש נגדו כתב אישום.
ראו גם

סטקסנט
הערות שוליים

↑  Risen, James (2006-01-03). State of War : The Secret History of the CIA and the Bush Administration. Free Press. ISBN 978-0-7432-7066-3.
↑  "USA v. Sterling 10 CIA Exhibits on Merlin Ruse" (PDF). Central Intelligence Agency. 2015-01-14. נבדק ב-2015-01-17.
↑  Borger, Julian (2006-01-05). "US blunder aided Iran's atomic aims, book claims". London: Guardian Unlimited. ארכיון מ-2012-10-25. נבדק ב-2010-05-20.
↑   סוכן סי־איי־אי לשעבר נידון ל-3.5 שנות מאסר על הדלפה לניו יורק טיימס, באתר הארץ, 12 במאי 2015
מגלשות הרים

מגלשת הרים בפארק אייפל שבגרמניה
מגלשות הרים הם מתקן שעשועים שבו גולשים במורד הר בתוך מסלול במעין מזחלת בעלת גלגלים. המתקן הוא פיתוח של מזחלת. המסלולים הם בעצם צינורות מיוחדים (העשויים מפלדת אל-חלד או מפלסטיק מחוזק) שבתוכם גולשים הרוכבים בדומה לרכבת הרים אבל בניגוד לרכבת הרים במגלשות הרים לנוסע יש אפשרות לשלוט במהירות.
שיאים

מגלשת ההרים הארוכה ביותר בעולם נמצאת באנדורה באורך של 5.3 קילומטר.
מגלשת ההרים הגבוהה ביותר בעולם נמצאת בשווייץ והיא מתחילה מגובה 2,971 מטר.
היסטוריה

מה שקדם למגלשות הרים היה מגלשה אלפינית, בשנת 1970 הציגה חברה גרמנית את המגלשה האלפינית הראשונה, ובשנת 1997 פיתחה החברה את רעיון למגלשות הרים ואף הציגה דגם של מגלשות הרים.
מסלולים

רוב מגלשות ההרים מותקנות באתרי סקי כדי להגדיל את ההכנסה בחודשי הקיץ.

כל המסלולים של מגלשות ההרים קלים להתקנה ללא צורך בעבודות בטון מלבד בנקודת ההתחלה.

ברוב המסלולים של רכבות ההרים ישנם גשרים או מנהרות.

מסלולים שבנויים מאלומיניום או מפלדת אל-חלד הם מסלולים שקל לתחזק אותם אבל העמידות שלהם נמוכה.
אלמנטים שנמצאים ברוב מגלשות ההרים: המגלשה מתעקמת, סיבובים חדים ומעגלי ספירלה.
מגלשה אלפינית בגולדן, קליפורניה
מחוזות קמבודיה

מפת מחוזות קמבודיה
קמבודיה מחולקת מבחינה מנהלית ל-25 מחוזות (חט). כמו כן קיימת חלוקה משנית לנפות.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | שם | בירה | שם בתעתיק לטיני | אוכלוסייה  נכון לשנת 2019 | שטח |
| 1 | מחוז באנטי מינצ'י | סריי סיסופון | Banteay Meanchey | 861,883 | 6,679 |
| 2 | מחוז באטאמבאנג | באטאמבאנג | Battambang | 997,169 | 11,702 |
| 3 | מחוז קמפונג צ'אם | קמפונג צ'אם | Kampong Cham | 899,791 | 4,549 |
| 4 | מחוז קמפונג שהננג | קמפונג שהננג | Kampong Chhnang | 527,027 | 5,521 |
| 5 | מחוז קמפונג ספאו | קמפונג ספאו | Kampong Speu | 877,523 | 7,017 |
| 6 | מחוז קמפונג טום | קמפונג טום | Kampong Thom | 681,549 | 13,814 |
| 7 | מחוז קמפוט | קמפוט | Kampot | 593,829 | 4,873 |
| 8 | מחוז קנדל | תג קמאו | Kandal | 1,201,581 | 3,179 |
| 9 | מחוז קאו קונג | קאו קונג | Koh Kong | 125,902 | 10,090 |
| 10 | קפ | - | Kep | 42,665 | 336 |
| 11 | מחוז קראטיה | קראטיה | Kratié | 374,755 | 11,094 |
| 12 | מחוז מונדולקירי | סנמונורום | Mondulkiri | 92,213 | 14,288 |
| 13 | מחוז אודר מנצ'ה | סמראונג | Oddar Meancheay | 276,038 | 6,158 |
| 14 | פאילין | - | Pailin | 75,112 | 803 |
| 15 | פנום פן | - | Phnom Penh | 2,281,951 | 678. |
| 16 | סיהאנוקוויל | - | Preah Sihanouk | 310,072 | 1,938 |
| 17 | מחוז פראה ויהאר | פנום טבנג מינצ'י | Preah Vihear | 254,827 | 13,788 |
| 18 | מחוז פורסאט | פורסאט | Pursat | 419,752 | 12,692 |
| 19 | מחוז פריי וונג | פריי וונג | Prey Veng | 1,057,720 | 4,883 |
| 20 | מחוז רטנקירי | בנלונג | Ratanakiri | 217,453 | 10,782 |
| 21 | מחוז סיאם ריפ | סיאם ריפ | Siem Reap | 1,014,234 | 10,299 |
| 22 | מחוז סטונג טרנג | סטונג טרנג | Stung Treng | 165,713 | 11,092 |
| 23 | מחוז סווי ריאנג | סווי ריאנג | Svay Rieng | 525,497 | 2,966 |
| 24 | מחוז טאקאו | טקאו | Takéo | 900,914 | 3,563 |
| 25 | מחוז טובונג כחום | סואונג | Tboung Khmum | 776,841 | 5,250 |
מועדון הלקוחות של דאלאס

| --- | --- |

כרזת הסרט
 מבוסס על:  סיפורו של רון וודרוף שייסד את "מועדון הלקוחות של דאלאס" - רשת מחתרתית להברחת תרופות לא חוקיות לטיפול באיידס לארצות הברית
 בימוי:  ז'אן-מארק ואלה 
 הופק בידי:  רובי ברנר ניית'ן רוס רייצ'ל רות'מן
 תסריט:  קרייג בורטון מליסה וואלאק
 עריכה:  ז'אן-מארק ואלה, מרטין פנסה 
 שחקנים ראשיים:  מתיו מקונוהיי ג'ניפר גארנר ג'ארד לטו
 מוזיקה:  מארק אורטון
 צילום:  איב באלנג'ר 
 מדינה:  ארצות הברית 
 חברת הפקה:  סרטי וולטאג' 
 חברה מפיצה:  Focus Features
 שיטת הפצה:  וידאו על פי דרישה 
 הקרנת בכורה:  23 בנובמבר 2013
 משך הקרנה:  117 דק' 
 שפת הסרט:  אנגלית 
 סוגה:  סרט דרמה, סרט ביוגרפי, סרט להט"בי 
 תקציב:  $5,000,000
 הכנסות:  $55,198,285
 הכנסות באתר מוג'ו:   dallasbuyersclub
 פרסים:  3 פרסי אוסקר   2 פרסי גלובוס הזהב   2 פרסי גילדת שחקני המסך   2 פרסי אינדפנדנט ספיריט
 אתר רשמי
 דף הסרט ב־IMDb
 
מועדון הלקוחות של דאלאס (באנגלית: Dallas Buyers Club) הוא סרט קולנוע ביוגרפי מסוגת דרמה המבוסס על סיפורו האמיתי של רון וודרוף. הסרט בוים על ידי ז'אן מרק ואלה, ותסריטו נכתב על ידי קרייג בורטון ומליסה וואלאק. מתיו מקונוהיי מגלם את הדמות הראשית וודרוף, נשא איידס המבריח תרופות לא חוקיות לטקסס, לאחר שגילה שהן מסייעות לתסמיני המחלה. לצד מקונוהיי מככבים בסרט ג'ניפר גארנר וג'ארד לטו.
הסרט הוקרן לראשונה בפסטיבל הסרטים הבינלאומי בטורונטו בשנת 2013, והוא יצא בהפצה מוגבלת ב-1 בנובמבר באותה שנה. ב-23 בנובמבר באותה שנה הסרט יצא לאקרנים בתפוצה מלאה. הסרט זכה לביקורות מהללות ובפרט למשחקם של מתיו מקונוהיי וג'ארד לטו. הסרט זכה בשלושה פרסי אוסקר בקטגוריות השחקן הטוב ביותר, שחקן המשנה הטוב ביותר והאיפור ועיצוב השיער הטובים ביותר. כמו כן זכה הסרט בשני פרסי גלובוס הזהב ובשני פרסי גילדת שחקני המסך.
עלילה

יום בהיר אחד בשנת 1985 מתחוור לרון וודרוף (מתיו מקונוהיי), בוקר וחשמלאי הומופוב, שהוא נשא HIV, ונותר לו כחודש ימים לחיות. חבריו ההומופובים מתנכרים אליו לנוכח חשדם שהוא הומוסקסואל. בבית החולים הוא מטופל על ידי ד"ר איב סָָקס (ג'ניפר גארנר). באותה עת מתחיל בבית החולים ניסוי קליני בתרופה חדשה שנקראת "AZT". וודרוף מעוניין להיות מטופל בתרופה, אך לצערו בניסוי קליני חלק מהמטופלים מקבלים ללא ידיעתם פלצבו. וודרוף לא מוכן לקחת סיכון, והוא משחד את אחד העובדים בבית החולים, שמספק לו "AZT". בבית החולים, הוא פוגש את רייאון (ג'ארד לטו), טרנסג'נדרית נשאית איידס. כאשר אמצעי האבטחה בבית החולים מתהדקים, נעצרת אספקת התרופה. וודרוף מקבל המלצה על רופא אמריקאי במקסיקו ונוסע אליו. ד"ר וואס (גריפין דאן) טוען כי "AZT" הוא רעל ונותן לוודרוף תרופות אחרות, אשר טרם אושרו בידי מנהל המזון והתרופות האמריקאי. כאשר בריאותו של וודרוף משתפרת, הוא מחליט לסחור בתרופות אלה. הוא מבריח אותן לארצות הברית כשהוא מחופש לכומר, וטוען שהן לשימושו האישי בלבד. בינתיים, ד"ר סָָקס מגלה את השלכותיה השליליות של ה-"AZT", אך מנהל בית החולים, ד"ר סיבארד (דניס או'הר), מבקש ממנה לחדול מבדיקותיה.
וודרוף מתחיל למכור את התרופות. הוא נעזר ברייאון המספק לו הרבה לקוחות. השניים מקימים את "מועדון הלקוחות של דאלאס", והם גובים דמי חברות חודשיים בסך ארבע מאות דולר. העסקים פורחים, וודרוף מתחיל להעריך את רייאון ולהחשיבו כידיד. לאחר שוודרוף מקבל התקף לב, ד"ר סיבארד מתוודע לתרופה האלטרנטיבית ולפעילות המועדון. סוכן ה-FBI, ריצ'רד בארקלי (מייקל אוניל), מחרים לוודרוף את התרופות, ואף מאיים להעמידו לדין.
בארקלי פושט על מועדון הלקוחות של דאלאס, אך מסתפק בקנס כספי. לאחר שהמועדון נקלע לקשיים כלכליים, רייאון פונה לאביה בבקשת עזרה. רייאון מספרת לוודרוף שהיא מכרה את ביטוח החיים שלו על מנת לגייס כסף. וודרוף נוסע למקסיקו כדי לקנות את התרופות. כשהוא חוזר, הוא מגלה שרייאון מתה כתוצאה מטיפול ב-"AZT". בדומה לוודרוף, ד"ר סָָקס זועמת על ההנהלה. ההנהלה מבקשת מד"ר סָָקס להתפטר על רקע שיתוף הפעולה שלה עם המועדון, אך היא מסרבת.
ככל שהזמן עובר, וודרוף מגלה חמלה כלפי חברי המועדון ההומוסקסואלים, ופחות מתייחס לעניין כעסק למטרות רווח. כאשר מתחיל קושי רב בהשגת התרופות המועילות, וודרוף תובע את מנהל המזון והתרופות האמריקאי, אך השופט דוחה את התביעה לא מחוסר צדק אלא כתוצאה ממגבלות החוק. בכתוביות בסוף הסרט נכתב שוודרוף נפטר בשנת 1992, כשבע שנים לאחר שהרופאים חזו שהוא ימות.
צוות שחקנים

מתיו מקונוהיי - רון וודרוף
ג'ניפר גארנר - ד"ר איב סָָקס
ג'ארד לטו - רייאון/ריימונד
סטיב זאן - טאקר
דאלאס רוברטס - דייוויד ווין
מייקל או'ניל - ריצ'רד בארקלי
דניס או'הר - ד"ר סיבארד
גריפין דאן - ד"ר וואס
ג'ון טאבלר - ריק פאריס
ג'יין מק'ניל - פרנסיס סאסקינד
ג'יימס דומונט - אביו של רייאון
הפקה

רון וודרוף התראיין לעיתון "The Dallas Morning News" בשנת 1992. כחודש לפני מותו בספטמבר 1992, התסריטאי קרייג בורטון ראיין והקליט את וודרוף, והוא אף אסף חומרים כמו יומניו של וודרוף. בורטון שינה פעמים רבות את התסריט, וכבר בשנות ה-90 הוא ניסה להוציא לפועל את הפקת הסרט. דניס הופר נבחר להיות הבמאי ו-וודי הרלסון נבחר לגלם את וודרוף. אולם הפקת הסרט לא צלחה עקב בעיות כספיות. תסריט הסרט נשלח גם לג'ארד לטו שהודה שהוא לא טרח לקרוא אותו.
בסוף שנות התשעים, מארק פורסטר נבחר לביים את הסרט, ובראד פיט לוהק לגלם את וודרוף. בשנת 2008 נבחרו לתפקידים האלו הבמאי קרייג ג'ילפסי והשחקן ראיין גוסלינג. אולם לבסוף נבחרו לתפקידים ז'אן מרק ואלה ומתיו מקונוהיי. אחותו של וודרוף הייתה מרוצה מהליהוק עקב הדמיון בין אחיה לבין מקונוהיי.
מקונוהיי השיל כ-21 קילוגרמים ממשקלו לצורך התפקיד. במהלך הדיאטה הוא נשאר בביתו, והוא אף הפסיק להיפגש עם אנשים. מקונוהיי סיפר שראייתו נחלשה ושהוא התקשה לבצע פעילות ספורטיבית. לטו השיל 14 קילוגרמים לצורך התפקיד. הוא טען שהוא הפסיק לאכול כדי לאבד משקל מהר יותר.
צילומי הסרט התרחשו בניו אורלינס באמצע 2012 וארכו כ-25 ימים.
פרסים ומועמדויות

| פרס | תאריך הטקס | קטגוריה | מועמדים ומקבלי הפרס | תוצאה |
| --- | --- | --- | --- | --- |
| פרסי האקדמיה האמריקאית לקולנוע (פרס אוסקר) | 2 במרץ 2014 | הסרט הטוב ביותר | רובי ברנר ורייצ'ל רות'מן | מועמדות |
| פרסי האקדמיה האמריקאית לקולנוע (פרס אוסקר) | 2 במרץ 2014 | השחקן הראשי הטוב ביותר | מתיו מקונוהיי | זכייה |
| פרסי האקדמיה האמריקאית לקולנוע (פרס אוסקר) | 2 במרץ 2014 | שחקן המשנה הטוב ביותר | ג'ארד לטו | זכייה |
| פרסי האקדמיה האמריקאית לקולנוע (פרס אוסקר) | 2 במרץ 2014 | התסריט המקורי הטוב ביותר | קרייג בורטון ומליסה וואלאק | מועמדות |
| פרסי האקדמיה האמריקאית לקולנוע (פרס אוסקר) | 2 במרץ 2014 | העריכה הטובה ביותר | מרטין פנסה וז'אן מרק ואלה | מועמדות |
| פרסי האקדמיה האמריקאית לקולנוע (פרס אוסקר) | 2 במרץ 2014 | האיפור ועיצוב השיער הטובים ביותר | אדריותה לי ורובין מת'יואס | זכייה |
| פרסי גלובוס הזהב | 12 בינואר 2014 | השחקן הטוב ביותר - סרט דרמה | מתיו מקונוהיי | זכייה |
| פרסי גלובוס הזהב | 12 בינואר 2014 | שחקן המשנה הטוב ביותר - סרט קולנוע | ג'ארד לטו | זכייה |
| פרסי גילדת שחקני המסך | 18 בינואר 2014 | ההופעה הטובה ביותר על ידי צוות שחקנים - סרט קולנוע | מתיו מקונוהיי, ג'ניפר גארנר, ג'ארד לטו, דניס או'הר, דאלאס רוברטס וסטיב זאן | מועמדות |
| פרסי גילדת שחקני המסך | 18 בינואר 2014 | ההופעה הטובה ביותר על שחקן ראשי - סרט קולנוע | מתיו מקונוהיי | זכייה |
| פרסי גילדת שחקני המסך | 18 בינואר 2014 | ההופעה הטובה ביותר על ידי שחקן משנה - סרט קולנוע | ג'ארד לטו | זכייה |
| פרסי אינדפנדנט ספיריט | 1 במרץ 2014 | השחקן הראשי הטוב ביותר | מתיו מקונוהיי | זכייה |
| פרסי אינדפנדנט ספיריט | 1 במרץ 2014 | שחקן המשנה הטוב ביותר | ג'ארד לטו | זכייה |
הערות שוליים

1 2  נתוני הכנסות הסרט, מועדון הלקוחות של דאלאס, מתוך אתר Box Office Mojo כניסה אחרונה 28/04/14
מועדון הלילה פולס

| --- | --- |


 מידע כללי
 סוג:  מועדון להט"בי, מקום להט"בי היסטורי 
 על שם:  דופק 
 כתובת:  אורלנדו 
 מיקום:  אורלנדו 
 מדינה:  ארצות הברית 
 הקמה ובנייה
 תקופת הבנייה:  ?–2004
 תאריך פתיחה רשמי:  2004 
 תאריך פירוק:  12 ביוני 2016 
 קואורדינטות:  28°31′10″N 81°22′37″W﻿ / ﻿28.519444444444°N 81.376944444444°W﻿ / 28.519444444444; -81.376944444444
 www.pulseorlandoclub.com
 he
 
מועדון הלילה פולס (באנגלית: Pulse nightclub) היה גיי בר ומועדון לילה באורלנדו, פלורידה, שנוסד ב-2004 על ידי ברברה פומה ורון לגלר. ב-12 ביוני 2016, המועדון היה זירת הירי ההמוני השני בגודלו על ידי חמוש בודד בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר. באותו ירי המוני, 49 בני אדם נהרגו ו-53 בני אדם נוספים נפצעו.
תיאור

מועדון הלילה פולס אירח הופעות נושא בכל ערב והייתה תוכנית חודשית הכוללת אירועים חינוכיים המיועדים לקהילה הגאה. לפי Orlando Weekly, במועדון הלילה היו "שלושה חדרים של נערי מועדונים טווינקים. בכל ערב יש משהו אחר, אבל היה ידוע כי יש ב[מועדון הלילה] פולס מספר מופעי דראג מרשימים למדי, והרקדנים של הבר בדרך כלל היו מדהימים." לונלי פלאנט טען כי מדובר ב-"שלושה מועדוני לילה אולטרה מודרניים".
המגזין Top 10 Orlando אמר כי מועדון הלילה הוא "מועדף מובהק של הקהל ההומוסקסואלי של אורלנדו". המגזין The Rough Guide to Florida אמר שמועדון הלילה "פופולרי בצדק", תוך ציון "התאורה והסאונד הנהדרים שלו, יחד עם אמני הקברט, מופעי הדראג והרקדנים הארוטיים". פולס היה הגיי בר היחיד שהוזכר ב-The Rough Guide to the USA עבור אורלנדו. לפי רישומים, כל המתחם, כולל חדרי הרחצה, היו נגישים. באמצעות "סקרי צרכנים תקופתיים", דירג מדריך זגאט את מועדון הלילה 25/30 עבור האווירה, 25/30 עבור התפאורה ו-22/30 עבור השירות.
היסטוריה

בשנת 1985, לפני הקמתו של פולס, הנכס היה בבעלות של פיצריית לורנצ'וס. ב-1999, הנכס היה בבעלותו של הבר דנטה'ס, שנסגר מאוחר יותר, בינואר 2003.
מועדון הלילה פולס, שהוקם על ידי ברברה פומה ורון לגלר, נפתח לציבור ב-2 ביולי 2004. לגלר, שהיה נשיא אגודת התיאטרון של פלורידה עם הקמת מועדון הלילה פולס, הקים גם שני מועדוני לילה בפארק אגם אולה ב-2010, לפני שעבר לבולטימור ב-2014. הוושינגטון פוסט תיאר את 12 השנים הראשונות של המועדון כ-"מרכז קהילתי למניעת HIV, מודעות לסרטן השד וזכויות מהגרים", ודיווח שהוא שיתף פעולה עם קבוצות חינוכיות והסברה.
היסטוריה > הטבח ביוני 2016

ב-12 ביוני 2016, עומר סדיק מאטין בן ה-29, הרג 49 בני אדם ופצע 58 אחרים בירי המוני. המתקפה הייתה הירי ההמוני הקטלני ביותר בתולדות ארצות הברית עד לטבח בסטריפ של לאס וגאס ב-2017, תקרית האלימות הקטלנית ביותר נגד להט"בים בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר ב-2001.
בנובמבר 2016, הסכימה עיריית אורלנדו לקנות את מועדון הלילה תמורת 2.25 מיליון דולר אמריקאי. ראש העיר, באדי דייר, הביע תוכניות להמיר את מועדון הלילה לאנדרטה לכבוד זכר הקורבנות.
עם זאת, ברברה פומה, בעלי המועדון, סירבה למכור את מועדון הלילה לעירייה בדצמבר 2016. במקום זאת, היא הכריזה, במאי 2017, על הקמת הקרן onePULSE למימון עצמאי של האנדרטה והמוזיאון לזכר מועדון הלילה פולס, שמתוכנן להיפתח ב-2022.
מחרטת נשק

מחרטת נשק מתייחסת לכלי מכונה מיוחד המשמש בעיקר בייצור ושינוי של חלקים לסוגים שונים של כלי נשק. כלי זה ממלא תפקיד מכריע בתעשייה הביטחונית ובייצור כלי נשק, טילים ומערכות נשק אחרות. היא סוג של מחרטה שתוכננה במיוחד לייצור מדויק של רכיבי נשק. שלא כמו מחרטות סטנדרטיות המשמשות לעבודות עיבוד כלליות, מחרטות נשק משלבות לרוב טכנולוגיות מתקדמות כדי לעמוד בדרישות המחמירות של ייצור כלי נשק.